google/wiki40b huggingface dataset:
Sherlock Holmes (seriál z roku 1984)

Sherlock Holmes je britský televízny detektívny seriál natáčaný v rokoch 1984 – 1994. Seriál má 41 epizód (36 päťdesiat minútových a 5 stopäť minútových). Sherlocka Holmesa v ňom vždy hral britský herec Jeremy Brett, doktora Watsona v prvých trinástich epizódach David Burke a v ďalších Edward Hardwicke. Mycroft Holmes sa v seriáli objavil štyrikrát a hral ho Charles Gray. Seriál má 9 sérií a natočila ho spoločnosť Granada Television. Pôvodne bol vysielaný na stanici ITV. Prvý diel mal premiéru 24. apríla 1984 a posledný 11. apríla 1994. Inšpektor Lestrade vystúpil v 6 dieloch, po prvýkrát v epizóde Staviteľ z Norwoodu a hral ho Colin Jeavons. Pani Hudsonovú hrala Rosalie Williamsová a profesora Moriartyho hral Eric Porter. Jednotlivé diely režírovali rôzni režiséri, napr. Peter Hammond, Brian Mills, Alan Grint a iný.
Názvy sérií a častí sa zhodujú s dielami od Arthura Conana Doylea, ale adaptovaný príbeh sa nie vždy zhoduje.
Benátsky patriarchát

Benátsky patriarchát (tal. Patriarcato di Venezia, lat. Patriarchatus Venetiarum) je rímskokatolícka cirkevná provincia a titulárny patriarchát latinskej cirkvi, ktorého patriarcha nemá žiadnu zvláštnu jurisdikciu.
Rouvignies

Poloha

Obec má rozlohu 3,25 km². Najvyšší bod je položený 53 m n. m. a najnižší bod 25 m n. m.

Obyvateľstvo

Počet obyvateľov obce je 670 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Modelovanie založené na pravidlách

Modelovanie založené na pravidlách využíva pravidlá, ktoré nepriamo opisujú matematický model. Takto zapísaný model môže byť buď preložený ako Markovov reťazec alebo diferenciálne rovnice. Možnosťou je aj priame manipulovanie s pravidlami. Modelovanie založené na pravidlách je efektívne predovšetkým v prípadoch, kedy je model nimi implikovaný výrazne väčší v tom význame, že výsledný model je iba mnohonásobným aplikovaním niekoľkých rovnakých vzorov.

Biochemické systémy

Modelovanie komplexných systémov v biológii je nevyhnutné vzhľadom k ich zložitosti a veľkosti. Problémom je, že čím je systém väčší, tým ťažšie je ho zapísať v zrozumiteľnej forme. Typickou formou zápisu modelov je opísanie diskrétnych objektov v reakciách alebo diferenciálnych rovniciach. Počet objektov a reakcií je ale často tak veľký, že nie je možné ich všetky efektívne vypísať. Modelovanie založené na pravidlách ponúka rozšírenie tejto notácie tak, že objektom môžu byť pripisované premenné, ktoré sú definované ich typom. Dynamika modelu je potom definovaná pravidlami nad týmito typmi – platia pre všetky objekty daného typu.
Zástupcami jazykov založených na pravidlách sú BioChemical Space language, Kappa, BioNetGen Language a iné. Všetky sa líšia v syntaxi a abstrakcii, ktorú používajú, no ich spoločnou črtou je pravidlo ”don't care, don't write”. Znamená to, že kontext pravidla sa zvyšuje, čím menej je toho v ňom zapísané.
Chasmosaurus

Opis

Tento štvornohý rohatý dinosaurus predstavoval zástupcu podčeľade Ceratopsinae, niekedy nazývanej aj Chasmosaurinae. Mal tak kostený golier dlhší než ostávajúcu časť hlavy, pomerne nízku lebku a dva nadočnicové rohy dlhšie než roh nosový. Kostený golier chazmosaura bol na hranách pokrytý malými kostenými výrastkami, ktoré boli najväčšie v horných rohoch goliera. Disponoval tiež znakmi typickými pre všetky veľké ceratopsy – disponoval krátkym chvostom, silným zobákom a vytŕčajúcimi lícnymi kosťami. V rámci podčeľade Ceratopsinae bol najbližšie spríbuznený s rodom Pentaceratops a Agujaceratops, ktorého v minulosti považovali za druh Chasmosaura (C. mariscalensis).
Rod Chasmosaurus patrí medzi hŕstku dinosaurov, ktoré poznáme aj z odtlačkov kože (medzi ďalšie patria napríklad Microraptor, Carnotaurus, Edmontosaurus). Na základe týchto skamenelín vieme, že v koži mal chazmosaurus veľký počet malých kostených hrčiek.

Druhy

Chasmosaurus je dnes známy z troch druhov (štvrtý získal vlastné rodové meno – Agujaceratops) – Chasmosaurus belli, C. russelli a C. irvinensis. Hojný druh C. belli sa vyznačoval dvoma formami, dlhorohou a krátkorohou. Tieto rozdiely možno zapríčinil sexuálny dimorfizmus. Chasmosaurus russelli sa, nerátajúc detaily stavby lebky, odlišoval od druhu C. belli väčšími telesnými rozmermi a dlhším nosovým rohom. C. irvinensis predstavoval zvláštny druh, nemal totiž nadočnicové rohy. Ďalším jeho znakom boli zmenšené odľahčovacie otvory v kostenom golieri.
Domaníky

Polohopis

Obec Domaníky leží v doline potoka Štiavnička v Krupinskej výšine.
Nadmorská výška v strede obce je 195 m n. m. a v katastri 130–314 m n. m. Kataster obce tvorí mierna vrchovina, ktorá vznikla rozrezaním pliocénnej rovne. Tvoria ju andezitické tufity a tufy, na plochých chrbtoch pokryté sprašovými hlinami. Na strmých úbočiach doliny sú dubové lesy, inde je odlesnený. Na chrbtoch má hnedozemné a illimerizované pôdy, v doline lužné a nivné.
Najbližšie obce a mestá sú na severe obec Hontianske Nemce a Devičie, mesto Krupina, na juhu obec Hontianske Tesáre a mesto Dudince, na východe obec Medovarce a západe obec Sebechleby.
V blízkosti obce sa nachádza letisko Domaníky.

Dejiny

Obec sa spomína od roku 1135 ako Dominyk, neskôr sa premenovala na Also Domanik (1247), Domonig (1258), Damanyk Tout dicta (1285), Domungy (1291), Thoutdamanyk, Domanik (1331), Nemeth Domanik Theuthonicalis (1382), Damanik (1808), až do dnešnej podoby Domaníky maďarsky Dömeháza. Obec patrila Jánovi a Rubinovi z Ostrihomu, v 14. storočí patrila hradu Čabraď, v 18. storočí Foglárovcom, neskoršie Kevickovcom. V roku 1715 mala 7 domácností, v roku 1828 mala 33 domov a 200 obyvateľov.

Vodné plochy

Neďaleko obce sa nachádza vodná nádrž Sebechleby.
Blasting Room

The Blasting Room je nahrávacie štúdio v Fort Collins v štáte Colorado v USA vytvorené členmi skupín Descendents, ALL, a Black Flag, vrátane punkového bubeníka Billa Stevensona.
Najnovšie vydané albumy sú Supporting Caste od Propagandhi, The Lost Broken Bones od Useless ID, Appeal to Reason od Rise Against a Coaster od NOFX.
Sensitive Pornograph

Príbeh

Anime sa skladá z dvoch samostatných príbehov.

Prvý príbeh

Prvý príbeh je o mladom nádejnom mangakovi Seidžim, ktorý sa stretne so svojím vzorom – o 10 rokov starším Sonom. Seiji je prekvapený, pretože si vždy myslel, a to nielen on, že Sono je žena a ešte viac ho prekvapí skutočnosť, že Sono Hanasaki vôbec nevyzerá na svojich tridsať dva rokov. Sono ho pozve na pohárik, čo Seiji s radosťou prijme a nakoniec skončia u Sona doma.

Druhý príbeh

Jednou z hlavných postáv druhého príbehu je študent Ueno, privyrábajúci si vo voľnom čase strážením domácich zvierat. Raz je poslaný na miesto, kde má byť králik Aki, ktorý je vraj osamotený a potrebuje spoločnosť. Ukáže sa však, že je ním zviazaný chlapec, ktorého nájde v šatníku, a ktorého majiteľ si potrpí na zvláštne hry.
PAREVO

PAREVO - Párhuzamos Forradalmak Kelet-Közép-Európában - Nemzetközi Dokumentumfilm Fesztivál (doslova: PAREVO - Paralelné revolúcie v stredovýchodnej Európe - Medzinárodný festival dokumentárneho filmu) je medzinárodný filmový festival, konaný od roku 2012.
Hlavným cieľom tohto projektu je predovšetkým popularizácia demokracie v Európe medzi mládežou, a to prostredníctvom vytvorenia tematických podujatí ako: premietanie filmov, prednášky, stretnutia mládeže a mládežnícke konferencie. Cez prezentáciu dokumentárnych filmov a tematických prednášok chce docieliť užšiu spätosť mládeže s prepojenými procesmi v štátoch Strednej Európy, ktoré viedli k budovaniu demokratického systému v týchto štátoch. Filmový festival Parevo sa venuje najmä udalostiam v roku 1956, 1968, 1980 a 1989.
Jonchery

Poloha

Obec má rozlohu 28,98 km². Najvyšší bod je položený 384 m n. m. a najnižší bod 252 m n. m.

Obyvateľstvo

Počet obyvateľov obce je 995 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chaulgnes

Poloha

Obec má rozlohu 25,1 km². Najvyšší bod je položený 343 m n. m. a najnižší bod 177 m n. m.

Obyvateľstvo

Počet obyvateľov obce je 1 354 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Patrick Marleau

Klubový hokej

Patrick Marleau je stredný útočník. Je 188 cm vysoký a váži 99 kg (údaj z roku 2009). Od sezóny 1997/98 hrá s číslom 12 za klub NHL San José Sharks. Na sezónu 2005/06 má so San José uzavretú zmluvu na 4 mil. dolárov.

Reprezentácia

Reprezentoval Kanadu s číslom 22 na majstrovstvách sveta v roku 2005 a na Svetovom pohári v roku 2004.
Sojuz 26

Priebeh letu

Už samotný čas štartu bol riskantný. Išlo o prvý štart po neúspechu Sojuzu 25 a posádka mala ostať vo vesmíre v zime, keď je najhoršie počasie na mieste štartu a pristátia. Prvý let k orbitálnej stanici Saľut 6 a nepripojil, takže jednou z prvých úloh posádky bolo počas výstupu do otvoreného vesmíru preskúmať spojovací uzol, či nie je nefunkčný alebo poškodený. Výstup mimo kozmickú loď sa uskutočil počas deviateho dňa na orbite. Bol to prvý výstup Sovietov od roku 1969 a prvé použitie skafandra Orlan, ktorý sa dodnes používa na ISS. Druhým cieľom výstupu bolo práve otestovať tento skafander.
Posádka najprv vstúpila do vzduchotesnej komory a obliekla si skafandre. Potom vypustili vzduch a Grečko sa do polovice tela vyklonil tak, že mohol manipulovať so spojovacím uzlom pomocou špeciálne navrhnutých nástrojov. Mal so sebou farebnú televíznu kameru, pomocou ktorej poslal na Zem obrázky svojej práce. Videl, že spojovací mechanizmus je v poriadku, čo znamenalo, že chybný bol spojovací uzol na Sojuze 25. Celý výstup trval 1 hodinu a 28 minút.
Čo však nebolo Sovietmi oznámené, že tento výstup skoro vyústil do prvého úmrtia na orbite Zeme. Počas pobytu v prechodovej komore Romanenko nebol bezpečne pripojený ku kozmickej lodi a začal plávať von do otvoreného priestoru. Keď to zbadal Grečko, tak ho okamžite schmatol za opasok. V interview povedal, že sa opýtal „Jurij, kam ideš?“. Grečko sa vyjadril, že tento incident bol opísaný v knihe Jamesa Oberga tak, že znel viac nebezpečne, ako v skutočnosti bol a že bezpečnostné lano síce nebolo zapnuté, ale ešte stále bol pripojený elektrickými a komunikačnými káblami, ktoré by ho zastavili.
Celý tento výstup pripravil cestu pre januárový štart lode Sojuz 27 s posádkou Vladimir Džanibekov a Oleg Makarov. Keď sa 11. januára 1978 spojili s orbitálnou stanicou, bolo to po prvýkrát, keď tri kozmické lode boli spolu spojené vo vesmíre. Bolo to aj prvé použitie obidvoch spojovacích uzlov Saľutu 6 (dovtedy sa ani oficiálne nevedelo, že Saľut 6 má dva spojovacie uzly). Posádka strávila na orbitálnej stanici nasledujúcich päť dní. Potom sa Sojuz 26 odpojil a úspešne pristál.
Yucatánsky polostrov

Yucatánsky polostrov (špa. Península de Yucatán) alebo Yucatán je polostrov v Strednej Amerike, oddeľujúci Mexický záliv od Karibského mora. Má plochu 150 000 km². Najväčšia časť ostrova patrí Mexiku, na juhu leží Belize a časť Guatemaly. Od Kuby polostrov oddeľuje Yucatánsky prieliv.
Rozprestierala sa na ňom časť ríše Mayov, až do dobytia polostrova španielskym conquistadorom Franciscom de Montejom v rokoch 1541 až 1545. V rokoch 1546 až 47 došlo k poslednému veľkému mayskému povstaniu na Yucatáne (tzv. Východná vojna), ktoré bolo potlačené, hoci vzbury indiánov pokračovali až do konca 16. storočia. Pozostatkom je mnoho archeologických nálezísk v tunajších lesoch, predovšetkým pyramíd (napr. Chichen Itzá).
Juhozápadné turkické jazyky

Juhozápadné turkické jazyky (iné názvy: oghuzské jazyky, oguzské jazyky, južné turkické/juhoturkické jazyky, turkménske jazyky, (chaladžština a) západotürkütské jazyky) sú najväčšia skupina turkických jazykov. Hovorí nimi viac než 110 miliónov ľudí od Balkánskeho polostrova až po Čínu. Oghuz znamená v staroturkičtine 30 v zmysle 30 kmeňov.

Zoznam a delenie

Pozri v článku turkické jazyky.
Donauwörth

Donauwörth je mesto v nemeckej spolkovej krajine Bavorsko vo vládnom obvode Švábsko. Je hlavným mestom okresu Donau-Ries. Má asi 18 tisíc obyvateľov.

Poloha

Mesto leží na východných výbežkoch Švábske Alby pri ústí Wörnitzu, Zusamu, Kesselu a Schmutteru do Dunaja. Sútok Dunaja s Lechom leží len 12 kilometrov východne od mesta.

Doprava

Donauwörth je železničným uzlom, kde sa Dunajská železnica z Regensburgu do Ulmu kríži s traťou z Norimbergu do Augsburgu a začína tu trať Riesbahn vedúca do Aalenu.
Mestom prechádza Dunajská cyklistická cesta a končí tu cyklistická cesta vedúca po trase starej rímskej cesty Via Claudia Augusta.
Monthaut

Poloha

Obec má rozlohu 7,01 km². Najvyšší bod je položený 551 m n. m. a najnižší bod 279 m n. m.

Obyvateľstvo

Počet obyvateľov obce je 47 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rumanova dolinka

Názov

Pomenovaná je po horskom vodcovi Jánovi Rumanovi Driečnom. Jeho menom je nazvaný Rumanov potok, Prostredné Rumanovo sedlo, Východné Rumanovo sedlo, Západné Rumanovo sedlo, Rumanova kôpka, Rumanova štrbina, Rumanovo koryto, Rumanov štít, Rumanove plesá, Západný Rumanov zub, Východný Rumanov zub.

Turistika

Do dolinky nevedú turistické chodníky.
Montévrain

Poloha

Obec má rozlohu 5,45 km². Najvyšší bod je položený 128 m n. m. a najnižší bod 38 m n. m.

Obyvateľstvo

Počet obyvateľov obce je 8 363 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Loubédat

Poloha

Obec má rozlohu 9,46 km². Najvyšší bod je položený 186 m n. m. a najnižší bod 101 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cudzinci v reprezentácii Slovenska

Cudzinci v reprezentácii Česko-Slovenska

Česko-Slovensko reprezentovalo niekoľko cudzincov, ktorí sa usadili na Slovensku, prípadne tu istý čas pôsobili. Bulharský futbalista Božin Laskov prišiel do Česko-Slovenska študovať medicínu, usadil sa v Bratislave a trikrát reprezentoval Česko-Slovensko. Stolný tenista Max Marinko
pochádzal z bývalej Juhoslávie, v rokoch 1942 – 1952 pôsobil na Slovensku, ako člen mužstva ČSR prispel k dvom titulom majstrov sveta 1948 a 1950, neskôr reprezentoval aj Kanadu. Ďalšou skupinou sú športovci slovenského pôvodu ako boli budapeštiansky rodák Ladislav Kubala, ktorý odohral 6 zápasov za Česko-Slovensko alebo Kanaďania so slovenskými koreňmi Stephen Beda a Mike Buckna v hokejovej reprezentácii ČSR. Mike Buckna priviedol reprezentáciu ČSR ako tréner k prvému titulu majstrov sveta 1947.
Metzeresche

Poloha

Obec má rozlohu 9,56 km². Najvyšší bod je položený 285 m n. m. a najnižší bod 189 m n. m.

Obyvateľstvo

Počet obyvateľov obce je 819 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Contré

Poloha

Obec má rozlohu 12,32 km². Najvyšší bod je položený 173 m n. m. a najnižší bod 68 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montier-en-Der (obec)

Poloha

Obec má rozlohu 27,79 km². Najvyšší bod je položený 160 m n. m. a najnižší bod 120 m n. m.

Obyvateľstvo

Počet obyvateľov obce je 2 091 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dolná dutá žila

Dolná dutá žila (lat. vena cava inferior) je žila, ktorá odvádza žilovú krv z dolných končatín, z orgánov panvy a jej stien, zo stien brucha a párových orgánov dutiny brušnej.
Vzniká sútokom spoločných bedrových žíl (lat. venae iliacae communes) vo výške L4, prebieha po pravom obvode tiel driekových stavcov napravo od brušnej aorty a po prestupe cez bránicu prerazí perikard a končí vústením do pravej predsiene srdca. Vo svojom priebehu dvakrát zhrubne, prvýkrát po vústení obličkových žíl (lat. venae renales), ktoré vedú krv z obličiek a nadobličiek a druhýkrát tesne pod bránicou v priebehu cez pečeň po vústení pečeňových žíl (lat. venae hepaticae), ktoré odvádzajú žilovú krv z pečene.
Do dolnej dutej žily sa vlievajú aj párové driekové žily, ktoré zbierajú krv z brušnej steny, a sprevádzaju rovnomenné tepny brušnej aorty.
Hydrid

Použitie

Iónové hydridy ako hydrid lítny, sodný a draselný sa používajú v organickej syntéze ako silné redukčné činidlá. Ich nevýhodou je rozklad vodou, takže reakčné podmienky musia byť striktne bezvodé. Široké využitie v rôznych oblastiach ľudskej činnosti majú molekulové hydridy, či už je to voda, chlorovodík, amoniak, metán, etán a iné uhľovodíky. Z kovových intersticiálnych zlúčenín sa uvažuje nad možnosťou využitia hydridu paládia ako zdroja vodíka pre palivové články pre jeho schopnosť absorbovať veľké objemy vodíka. Pri chladnutí z červeného žiaru na izbovú teplotu absobuje paládium až 900krát viac vodíka ako je jeho objem a tento je pri zahriatí spätne uvoľnený. Pre túto vlastnosť sa nazýva aj vodíková špongia.
Intel 8080

História

Dva roky po uvedení 8008 sa v apríli 1974 objavil na trhu mikroprocesor 8080 s hodinovou frekvenciou 2 MHz. Na nasledujúce štyri roky ovládol trh a dominoval mikroprocesorovému priemyslu. Procesor mal však aj veľký nedostatok: malú zaťažovaciu schopnosť budičov zberníc, kvôli čomu bol už po pár mesiacoch nahradený procesorom 8080A, u ktorého došlo taktiež k zmene technológie z PMOS na NMOS, čo prinieslo určité zvýšenie rýchlosti. Takmer vždy, keď sa hovorí o procesore 8080, myslí sa v skutočnosti na procesor 8080A. 8080 bol prvý mikroprocesor dostatočne výkonný na to, aby sa dal použiť ako jadro počítača a všeobecne bol považovaný za prvý skutočne použiteľný mikroprocesorový dizajn. Používal sa v mnohých prvých počítačoch: MITS Altair 8800, IMSAI 8080. Bol základom pre stroje bežiace pod operačným systémom CP/M). Vyznačoval sa spätnou kompatibilitou s 8008.
Klony a tzv. second cource 8080 čipy vyrábali firmy AMD, National, Siemens, Texas Instruments. Procesor bol taktiež populárny vo Východnom bloku. Klony sa vyrábali v Sovietskom zväze pod označením K580IK80, v Poľsku ho produkoval závod UNITRA CEMI a niesol označenie 7880. Aj česko-slovenský procesor MHB8080A, vyrábaný v Tesle Piešťany, resp. licenčne v maďarskom Tungsrame a použitý v množstve dobových počítačov (PMI-80, PMD 85, Didaktik Alfa a Beta, PP01 – 03, IQ 151, Consul 2717, MAŤO, Plan 80, …), taktiež patril ku klonom 8080.
Jeden z kľúčových vývojárov 8080, Federico Faggin (zodpovedný za layout čipu), po odchode z Intelu založil spoločnosť Zilog, kde pokračoval vo vývoji 8080 a vyvinul procesor Z80, ktorý je plne nadol kompatibilný s 8080. Tento krok zrejme vyvolal nevôľu vedenia Intelu, keďže v oficiálnych materiáloch Intela dnes nie je ani jediná zmienka o Fagginovi. Intel pritom pokračoval vo vývoji 16-bitovými procesormi 8086/8088, ktoré však už neboli s 8080 binárne kompatibilné, avšak Intel inzeroval kompatibilitu na úrovni zdrojových kódov.
Saint-Paul (Gironde)

Poloha

Obec má rozlohu 10,87 km². Najvyšší bod je položený 46 m n. m. a najnižší bod 17 m n. m.

Obyvateľstvo

Počet obyvateľov obce je 961 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Balbronn

Poloha

Obec má rozlohu 10,18 km². Najvyšší bod je položený 450 m n. m. a najnižší bod 209 m n. m.

Obyvateľstvo

Počet obyvateľov obce je 631 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Noth

Poloha

Obec má rozlohu 22,89 km². Najvyšší bod je položený 453 m n. m. a najnižší bod 339 m n. m.

Obyvateľstvo

Počet obyvateľov obce je 520 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Volejbalová extraliga žien 2012/13

Systém súťaže

Po odohraní základnej časti raz doma a vonku sa družstvá v 2. časti súťaže rozdelili na 2 skupiny, o 1. – 4. a 5. – 10. miesto. Do skupiny o 1. – 4. miesto boli priamo nasadené tímy, ktoré hrajú Stredoeurópsku ligu. V skupine o 5. – 8. miesto sa body zo základnej časti započítavali. Družstvá na 1. až 8. mieste postupovali do play-off. Štvrťfinále sa hralo na 2 víťazné zápasy; semifinále, finále a o 3. miesto na 3 víťazné zápasy a stretnutia o umiestnenie na 2 hrané zápasy. Družstvo na 10. mieste vypadlo do 1. ligy a družstvo na 9. mieste odohralo baráž s troma víťazmi regionálnych skupín 1. ligy.
Vegetariánstvo

Vegetariánstvo (z lat. vegetus a vegetare čo po slovensky znamená oživiť) je spôsob stravovania. Vegetariáni prijímajú bezmäsitú stravu a nekonzumujú všetky produkty z mŕtvych zvierat ako vnútornosti, kaviár a želatína. Zo živočíšnych produktov obyčajne iba mlieko, syry (nie syry s obsahom syridiel vyrobených zo žalúdka), jogurty a vajcia. Často sú proti používaniu živočíšnych produktov ako koža, kožušina, hodváb, vlna, perie a produktov testovaných na zvieratách.
Svetový deň vegetariánov je 1. októbra.

Dôvody

Vegetariánstvom sa ľudia riadia z rozličných dôvodov:

Zdravotné

Veľa ľudí sa rozhodlo nekonzumovať mäso pre zlepšenie svojho zdravotného stavu. Možné zlepšenia sa týkajú výživy a ochrany. Bolo zistené znížené riziko ochorenia rakovinou. Obmedzená alebo úplná absencia mäsitej stravy znižuje riziko vysokého krvného tlaku, srdcového infarktu, mŕtvice, vysokého cholesterolu, 2. typ diabetes mellitus a rakoviny konečníka, hrubého čreva, pľúc a prostaty Hlavne medzi mužmi znižuje ischemickú chorobu srdca. Vegetariánstvo iba znižuje riziko predchádzajúcich ochorení, nefunguje ako úplná prevencia.
Ďalším dôvodom býva aj zníženie rizika infekcií spôsobovaných baktériou Escherichia coli. Táto baktéria sa nachádza v črevnej mikroflóre teplokrvných živočíchov, jej výskyt vo vode alebo potravinách indikuje znečistenie fekáliami. Tie sa dostávajú do potravín nielen pri spracúvaní mäsa v mäsopriemysle ale chovom živočíchov sa prenášajú aj na ostatné potraviny (zelenina).
Dôvodom môže byť aj presvedčenie, že človek nie je mäsožravec a mäso konzumuje iba z núdze.

Environmentálne

Konzumovanie živočíšnych produktov a chov zvierat má za následky obrovské znečistenie a s ním spojené ekologické problémy. S nárastom populácie priamo súvisí aj zvyšovanie zdrojov potravy. Veľký dopyt po zvieracích produktoch má za príčinu zvyšovanie ich chovu. Pre zvieratá sa vytvárajú plochy, väčšinou na úkor lesa, ktoré sa znečisťujú a podliehajú erózii. Taktiež sa veľká časť pestovaných potravín (napr. obilie) používa na vykrmovanie zvierat na úkor ľudí.

Negatíva

Pri vegetariánskej diéte (a hlavne pri vegánskej diéte) existuje riziko nedostatočného príjmu vitamínu D, K, dôležitých pre vývoj kostí a jódu. Dôležitý vitamín B12 (podporuje tvorbu červených krviniek, nervový systém, ...) je iba živočíšneho pôvodu a je nutné dopĺňať tento vitamín z adekvátnych zdrojov (potraviny obohatené o vitamín B12, jogurt, vajcia; droždie, marmite). Medzi minerálne prvky, ktoré sú pri tejto diéte často prijímané nedostatočne patrí zinok a selén.
Z omega-3 mastných kyselín majú bezmäsité aj mäsité diéty rovnaký príjem kyseliny α-linolénovej (ALA), ale príjem kyseliny eicosapentaénovej (EPA) a kyseliny docosahexaénovej (DHA) je u vegetariánov nižší a u vegánov prakticky chýba.